WOGR91 LGAT 110930

ΑΜΕΣΟ

ΑΠΟ ΕΜΥ/ΕΜΚ

Ελληνικό, 11-03-2022/1130 B

Α.Α. 5/2022

ΠΡΟΣ: ΜΟΝΙΜΟΥΣ ΑΠΟΔΕΚΤΕΣ

ΕΚΤΑΚΤΟ ΔΕΛΤΙΟ ΕΠΙΚΙΝΔΥΝΩΝ ΚΑΙΡΙΚΩΝ ΦΑΙΝΟΜΕΝΩΝ

Το έκτακτο δελτίο επικίνδυνων καιρικών φαινομένων με Α.Α 04/2022,

που εκδόθηκε την Τρίτη 08-03-2022 και αφορά την κακοκαιρία

"Φίλιππος" ("Filippos"), επικαιροποιείται σύμφωνα με τα τελευταία

προγνωστικά στοιχεία ως ακολούθως:

Η κακοκαιρία που έχει κύρια χαρακτηριστικά τις πολύ χαμηλές για την

εποχή θερμοκρασίες σε όλη τη χώρα, τον κατά τόπους ισχυρό παγετό στη

βόρεια Ελλάδα και τις κατά τόπους και κατά διαστήματα πυκνές

χιονοπτώσεις στην ανατολική ηπειρωτική χώρα και το Αιγαίο, θα

διατηρηθεί μέχρι την Κυριακή (13-03-2022).

Οι χιονοπτώσεις πιο αναλυτικά:

1. Σήμερα Παρασκευή (11-03-2022) θα συνεχιστούν στα ανατολικά

ηπειρωτικά και το Αιγαίο και συγκεκριμένα, στην ανατολική Θεσσαλία,

τις Σποράδες, την ανατολική Στερεά, την Εύβοια, την ανατολική και

βόρεια Αττική, την ανατολική Πελοπόννησο, τα νησιά βόρειου και

ανατολικού Αιγαίου, τις Κυκλάδες και την Κρήτη, θα είναι όμως μικρής

γενικά έντασης και παροδικές.

2. Αύριο Σάββατο (12-03-2022) χιονοπτώσεις κατά τόπους πυκνές

αναμένονται:

 α. Στη Μαγνησία, τις Σποράδες και την Εύβοια από νωρίς το πρωί.

 β. Στη Χαλκιδική από τις προμεσημβρινές ώρες μέχρι το απόγευμα.

 γ. Από το μεσημέρι στην ανατολική Στερεά (συμπεριλαμβανομένης της

Αττικής), την κεντρική και ανατολική Πελοπόννησο και τα ορεινά -

ημιορεινά της Κρήτης, ενώ θα χιονίσει και στα νησιά του βορείου και

ανατολικού Αιγαίου, τις Κυκλάδες και τα πεδινά της βόρειας Κρήτης.

3. Την Κυριακή (13-03-2022) οι χιονοπτώσεις στις περισσότερες

περιοχές από νωρίς το πρωί θα εξασθενήσουν και από το μεσημέρι θα

σταματήσουν και μόνον στην Κρήτη θα συνεχιστούν μέχρι και τη Δευτέρα

(14-03-2022), αλλά όχι με μεγάλες εντάσεις.

Περισσότερες λεπτομέρειες για την εξέλιξη του καιρού στα τακτικά

δελτία καιρού, στην ιστοσελίδα της ΕΜΥ ([www.emy.gr](http://www.emy.gr)) και το

λογαριασμό της στο twitter (@EMY\_HNMS)

Ο ΔΝΤΗΣ ΕΜΚ

ΘΕΟΔ. Ν. ΚΟΛΥΔΑΣ